# Child 44

| *Child 44* |
| --- |
| Generell informasjon |
| Sjanger | Thriller Drama |
| Utgivelsesår | 2015 |
| Prod.land | USA Storbritannia |
| Lengde | 137 min. |
| Språk | Engelsk |
| Bak kamera |
| Regi | Daniel Espinosa |
| Produsent | Michael Schaefer Ridley Scott Greg Shapiro |
| Manusforfatter | Richard Price |
| Basert på | *Child 44* av Tom Rob Smith |
| Musikk | Jon Ekstrand |
| Sjeffotograf | Oliver Wood |
| Klipp | Pietro Scalia Dylan Tichenor |
| Foran kamera |
| Medvirkende | Tom Hardy Noomi Rapace Joel Kinnaman Gary Oldman Vincent Cassel Jason Clarke |
| Annen informasjon |
| Filmformat | 2,35:1 |
| Prod.selskap | Summit Entertainment Scott Free Productions Lionsgate |
| Eksterne lenker |
| Offisielt nettsted
 |
| IMDb
 |

Child 44 er en amerikansk-britisk thriller fra 2015. Filmen er regissert av Daniel Espinosa, skrevet av Richard Price, og har Tom Hardy, Noomi Rapace, Joel Kinnaman og Gary Oldman i hovedrollene. Filmen er basert på romanen med samme navn av Tom Rob Smith.

## Sammendrag

I 1933 forsøker et foreldreløst barn å overleve Holodomor i Ukraina, og gutten stikker av fra et barnehjem. Han blir oppdaget av soldater fra den røde hær, og adoptert av den vennlige militærlederen, som gir ham navnet Leo Demidov. I 1945 blir Leo Demidov et ikon kjent over hele Sovjetunionen når han blir fotografert i det han er med på å feste det sovjetiske flagget på toppen av den tyske Riksdagen under slaget om Berlin. Han blir anerkjent som Helt av Sovjetunionen.

I 1953 er Leo, nå gift med Raisa og bosatt i Moskva, ansatt ved Ministeriet for Statsikkerhet (MGB) og har som oppgave å spore opp og arrestere dissidenter og politiske fiender av Sovjetunionen. Leo og hans enhet arresterer en veterinær, Anatoly Brodsky. Under arrestasjonen skyter Leos underordnede, den feige men ambisiøse Vasili Nikitin, en bonde, Semyon Okun, og hans kone. Deres to små døtre blir dermed foreldreløse. Sint, Leo og Vasili, sammen med en annen offiser i gruppen deres, Alexei Andreyev, var alle tre i Berlin sammen i 1945. Vasili får ansvaret for Brodskys avhør og henrettelse. Et av navnene han gir til deres overordnede, major Kuzmin, er Leos kone Raisa, en lærer, hvorav flere av kollegene nylig har blitt arrestert for dissident-aktige synspunkter. Major Kuzmin beordrer Leo til å undersøke hans egen kone nærmere.

I mellomtiden blir Alexei sin unge sønn, Jora, funnet død i nærheten av et jernbane-spor. En patologi-rapport viser skader i samsvar med tortur, kirurgisk presis fjerning av indre organer og drukning. Men myndighetene erklærer at Jora døde etter å ha blitt truffet av et tog. Ettersom Josef Stalin har fastslått at drap er en kapitalistisk sykdom, og at det aldri kan begås drap i et "kommunistisk paradis" som Sovjetunionen. Alexei blir tvunget til å godta disse offisielle konklusjonene for å redde seg selv og resten av familien sin fra straff. Vel vitende hva konsekvensene blir, forteller Leo sine overordnede at etterforskningen hans har vist at Raisa er uskyldig for enhver forbrytelse. Han nekter standhaftig å fordømme sin egen kone. Både Leo og Raisa blir deretter arrestert av Vasili og Alexei, og sendt til eksil i en liten provins som heter Volsk. Leo mister også jobben og må begynne som en vanlig politimann under ledelse av general Nesterov (spilt av Gary Oldman) og Raisa må begynne som renholder ved en liten skole i området.

Når liket av et annet barn blir funnet nær en jernbane i Volsk, med lignende skader som Jora, begynner Leo å tro at en seriemorder er løs. De oppdager at Alexander, mannen som fant liket, er homofil. Nesterov tvinger ham til å fortelle dem om alle homofile han kjenner. Alexander begår deretter selvmord, og myndighetene erklærer at saken er løst. Leo overtaler Nesterov, som selv har to sønner, om å undersøke saken nærmere. De oppdager at likene til minst 43 barn funnet langs jernbane-linjen mellom Rostov og Moskva.

Leo og Raisa reiser i hemmelighet til Moskva for å intervjue en kvinne som rapporterte å ha sett Jora sammen med en fremmed mann ved jernbanen. Men selv om Alexei forsøker å hjelpe dem, er kvinnen for redd til å snakke. Leo og Raisa reiser tilbake til Volsk, men de blir arrestert av Vasili og havner på et tog som skal til en Gulag-leir. De kommer seg unna, og gjetter at seriemorderen ofte reiser med jernbanen til og fra Moskva. De må forsøke å finne seriemorderen og stoppe denne personen, samtidig som de må unngå å bli oppdaget av Vasili og myndighetene.

## Rolleliste

* Tom Hardy som Leo Demidov
* Noomi Rapace som Raisa Demidova
* Joel Kinnaman som Vasili Nikitin
* Gary Oldman som General Nesterov
* Vincent Cassel som Major Kuzmin
* Jason Clarke som Anatoly Brodsky
* Paddy Considine som Vladimir Malevich
* Charles Dance som Major Grachev
* Sam Spruell som Doctor Tyapkin
* Tara Fitzgerald som Inessa Nesterov
* Josef Altin som Alexander
* Ned Dennehy som The Coroner
* Fares Fares som Alexei Andreyev
* Nikolaj Lie Kaas som Ivan Sukov
* Agnieszka Grochowska som Nina Andreeva

## Eksterne lenker

* Offisielt nettsted
* (en) *Child 44* på Internet Movie Database

* (no) *Child 44* hos Filmweb

* (no) *Child 44* hos Filmfront (arkivert versjon)

* (fr) *Child 44* på Allociné

* (nl) *Child 44* på MovieMeter

* (en) *Child 44* på The Movie Database – film

* (en) *Child 44* på American Film Institute

* (en) *Child 44* på Rotten Tomatoes

* (en) *Child 44* på Metacritic

* (en) *Child 44* på Box Office Mojo